#5मोठ्याबातम्या : 900 वर्षांच्या दुष्काळामुळे सिंधू संस्कृती लयास गेली?\nसिंधू संस्कृतीच्या कलाकृतींपैकी एक

1. दुष्काळामुळे सिंधू संस्कृती लयास गेली?

सलग 900 वर्षं पडलल्या भीषण दुष्काळामुळे सुमारे 4,350 वर्षांपूर्वी सिंधू संस्कृती अस्ताला गेली, असा निष्कर्ष IIT खरगपूरच्या वैज्ञानिकांनी अभ्यासाअंती काढला आहे.

लोकमत ने दिलेल्या वृत्तानुसार, या नवीन अभ्यासामुळे त्या काळात 200 वर्षांचा दुष्काळ पडला होता, हा गैरसमजही आता दूर झाला आहे.

या अभ्यासात वैज्ञानिकांनी पाच हजार वर्षांच्या कालखंडातील पाऊसमानातील बदलांचा अभ्यास केला. 

सिंधू संस्कृतीच्या प्रदेशात सुमारे 900 वर्षं पावसाने दडी मारल्याने सिंधू संस्कृती ज्या नद्यांच्या काठांवर विकसीत झाली होती, त्या पार आटून गेल्या. त्यामुळे लोकांनी पूर्व आणि दक्षिणेकडे स्थलांतर केलं.

2. काँग्रेसच्या कर्नाटक निवडणूक यादीत लिंगायत, OBC

कर्नाटक निवडणुकीसाठी उमेदवारांची पहिली यादी जाहीर करताना काँग्रेसने जातीय समीकरणांचा ताळमेळ राखण्याचा प्रयत्न केला आहे. हिंदूस्थान टाइम्सच्या बातमीनुसार, काँग्रेसने 218 उमेदवारांची यादी जाहीर केली आहे. त्यापैकी 52 उमेदवार इतर मागासवर्गीय जातीतले (OBC) आहेत.

शिवाय, या यादीत लिंगायत समाजाचे 42 आणि वोकलीगास समाजाचे 39 उमेदवार आहेत. या दोन्ही समाजांचं तिथं वर्चस्व असल्याचं मानलं जातं.

सत्ताधारी काँग्रेसने 36 दलितांनाही तिकीट दिलं आहे. तसंच 17 उमेदवार ST असून 15 मुस्लीम आणि 17 ब्राह्मण आहेत.

यापैकी 138 उमेदवारांचं वय 51 ते 70 वर्षांच्या दरम्यान आहे.

3. भाजपशासीत 3 राज्यांमध्ये SC/STचा नविन कायदा

SC/ST अॅट्रॉसिटी कायद्याबाबत अलीकडेच सुप्रीम कोर्टाने दिलेल्या निर्देशांच पालन करण्याचे आदेश छत्तीसगड, राजस्थान आणि मध्यप्रदेश सरकारांनी त्यांच्या पोलीस यंत्रणांना दिले आहेत. या तिन्ही राज्यांमध्ये भाजपचं सरकार आहे. 

अॅट्रॉसिटी अॅक्टचा अनेक ठिकाणी गैरवापर होत असून तो टाळण्यासाठी या कायद्याअंतर्गत गुन्हा नोंदवण्यापूर्वी चौकशी करण्यात यावी, असं सुप्रीम कोर्टाने मार्चमध्ये म्हटलं होतं.

सर्वोच्च न्यायालयाच्या निर्देशांबाबत केंद्र सरकार पुनर्याचिका करण्याच्या तयारीत असताना तीन राज्यांनी या निर्देशांची अंमलबजावणी करण्याचे आदेश यंत्रणेला दिले आहेत, अशी बातमी इंडियन एक्सप्रेसच्या पहिल्या पानावर आहे.

हिमाचल प्रदेश सरकारने याबाबत अधिकृत लेखी आदेश दिले नसले तरी न्यायालयाच्या आदेशांचं पालन करण्याविषयी त्यांनी पोलीस यंत्रणेला...\n\ntl;dr:
आजच्या विविध वृत्तपत्रं आणि वेबसाइट्सवर प्रसिद्ध झालेल्यांपैकी या आहेत पाच महत्त्वाच्या बातम्या.